cyanic-selkie/wikianc huggingface dataset:
אמנדה אמריקה דיקסון
נישואים
שנים לאחר שסיימה את לימודי ההוראה שלה, ולאחר שחיה באחוזתו של אביה, התחתנה אמנדה אמריקה בפעם השנייה, ב־14 ביולי 1892. בעלה השני היה נתן טומר (Nathan Toomer), אף הוא מג'ורג'יה, והיא כונתה באופן חוקי אמנדה אמריקה דיקסון טומר. סיפורו האישי של נתן טומר היה דומה לשלה. הוא היה גבר צבעוני ממוצא מעורב, עשיר ומשכיל למעמדו, בן לשפחה שחורה מעורבת גזע ("צבעונית"), ולבעל אדמות עשיר לבן, שהתיישב במחוז יוסטון, ג'ורג'יה בשנות ה -50 של המאה ה-19. כשהיה טומר צעיר עדיין נחשב עבד, ושימש כעוזרו האישי של קולונל הנרי טומר. במסגרת זו למד את דרכיהם של אדוניו הלבנים מהמעמד הגבוה, ושלט בשפות ובתרבות. בשנת 1893, כשנה לאחר נישואיה השניים, נפטרה אמנדה אמריקה דיקסון ממחלה, והיא בת 43.
מכלוף אבוחצירא
תולדות חייו
היה ממקימי מועצת רבני מרוקו והשתתף בכמה מאספותיה.
וידא משעור
ביוגרפיה
בשנת 1970 נישאה ללוטפי משעור. בשנת 1983 ייסדו השניים את העיתון "א-סנארה", שהיה לאחד משני השבועונים המצליחים ביותר במגזר הערבי. בשנת 2000 הייתה לעורכת הראשית של המגזין הראשון בערבית לנשים "לילאכּ". אחרי מותו של לוטפי, בשנת 2006, החליפה אותו בתפקיד העורכת הראשית של א-סנארה עד פטירתה.
מיסטר ביג (להקה)
פריצת הלהקה וגובה התהילה (1991 – 1998)
ביוני 1990, הלהקה הופיעה באמריקה כמופע הפתיחה בסיבוב ההופעות של להקת ראש. באוגוסט 1990, שני שירים, "Strike Like Lightning" ו- "Shadows", בביצוע הלהקה, יצאו באופן בלעדי בפסקול של סרט הפעולה "Navy SEALs" (אנ').
איחוד ואלבום חדש (2009 – 2013)
בחודש יולי 2011, הלהיט "Colorado Bulldog" מהאלבום "Bump Ahead",
האלבום הקרוב ופירוק מתוכנן (2019 – ?)
באוקטובר 2018, אריק מרטין אמר בריאיון עם Friday NI Rocks כי הלהקה נמצאת בתהליכי תכנון האלבום הבא שלהם. "אני מהסוג שלאחרונה אוסף את כולם לשיחות ועדה ודואר אלקטרוני ומדברים על מה שאנחנו רוצים לעשות. אני רוצה לבלות יותר משישה ימים על זה, כמו שעשינו עם האלבום Defying Gravity. אני רוצה להיות מוכן קצת יותר. אני רוצה לעשות תקליט חדש, ואני רוצה שגם כמה מתופפים שונים יעבדו עליו, כאלה שפאט באמת אהב, כמו מייק פורטנוי (תיאטרון החלומות, בני אפולו) או דייוויד לי רות, ריי לוזיאר מלהקת קורן - אני באמת אוהב את הנגינה שלו. רק להשיג כמה מתופפים כדי לכתוב שיר לזכרו של לפאט טורפי". הזמר המשיך ואמר כי לא ברור אם הם יתעדו מיני-אלבום חדש או אלבום באורך מלא. "זה תלוי בשירים. אם יש לנו רק שישה שירים, אז יש מיני-אלבום שלך, אבל אם יש לנו יותר, אז יהיה לנו אלבום. יש לנו רק חלון הזדמנויות קטן, מפני שפול נמצא על הכביש במשך רוב ימות השנה, ואז אולי תהיה לנו הזדמנות קטנה בפברואר ליצור משהו. אבל אנחנו הולכים לעשות סיבוב הופעות ביוני וביולי ואז נחזור הביתה לכמה שבועות ואז ננסה לעשות כמה שיותר תוך שלושה או ארבעה חודשים". לדברי מרטין, ברגע שהלהקה תסתיים עם ההתחייבויות שלה לסיבוב ההופעות של שנת 2019, הלהקה תתפרק: "כן, זה המהלך האחרון - זהו זה. זה מרגיש קצת לא נוח להמשיך בלי פאט טורפיי."
ABC (שיר)
ABC הוא שיר הנושא מתוך אלבום האולפן השני של חמישיית הג'קסונים. השיר יצא כסינגל ב-20 בפברואר 1970 ונכנס ישירות למקום הראשון במצעד הבילבורד הוט 100, כשהוא תופס את מקומו של השיר "Let It Be" של להקת הביטלס. השיר נכנס למקום הראשון גם במצעד שירי הנשמה, מקום בו שהה 4 שבועות רצופים.
אליפות וימבלדון 1905
תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון היה עולה להתמודד מול מנצח אליפות וימבלדון 1904 על התואר. לתחרות זו נרשמו 71 טניסאים. בנוסף לטניסאים בריטים בתחרות השתתפו טניסאים מאוסטרליה, ארצות הברית, בלגיה, גרמניה, דרום אפריקה, דנמרק וניו זילנד. בגמר תחרות הגברים נורמן ברוקס (אוסטרליה) ניצח את סידני סמית' הבריטי. במשחק האליפות הוא פגש את לורנס דוהרטי (מנצח אליפות וימבלדון 1904) והפסיד ב-3 מערכות.
אליפות העולם בכדוריד 2017
אליפות העולם בכדוריד 2017 היא אליפות העולם ה-25 והיא נערכה על ידי איגוד הכדוריד העולמי. הטורניר התקיים בצרפת בין ה-11 בינואר ל-29 בינואר 2017. משחק הגמר נערך בפריז באקור הוטל ארנה שכולל 14,000 מקומות.
מטאתריה
מטאתריה (שם מדעי: Metatheria) היא בת-מחלקה במחלקת היונקים, שכוללת את כל חיות הכיס הקיימות היום בנוסף למספר קבוצות מאובנים. קבוצה זו שייכת לקבוצה תריה, בה גם יונקי השליה.
עמית בן-דוד
עמית בן-דוד (נולד ב-27 בדצמבר 1977) הוא כדורסלן עבר ישראלי ומאמן כדורסל שמשמש כמאמן קבוצת הנוער על והמנהל המקצועי של הפועל עמק חפר, וכמאמן תיכון רמות ים.
נתנאל איזק
מנכ"ל משרד המורשת
איזק משמש בתפקיד מנכ"ל משרד המורשת (שפוצל ממשרד ירושלים ומורשת) תחת השר הרב עמיחי אליהו.
ז'אק אטלי
חייו
בשנת 1993, קיבל תואר דוקטור לשם כבוד מטעם אוניברסיטת חיפה.
הרפובליקה העממית של בנין
הרפובליקה העממית של בנין (בצרפתית: République populaire du Bénin) הייתה מדינה סוציאליסטית ששכנה במפרץ גינאה באפריקה, אשר לימים הפכה לבנין של ימינו. הרפובליקה העממית הוקמה ב-30 בנובמבר 1975, לאחר ההפיכה ב-1972 ברפובליקת דהומיי. המדינה התקיימה עד ה-1 במרץ 1990, עם אימוץ חוקה חדשה וביטול המרקסיזם – לניניזם במדינה בשנת 1989.
היסטוריה
ב-26 באוקטובר 1972, הכוחות המזוינים בראשות המפקד מתייה קריקו הפילו את הממשלה בהפיכה, השעו את החוקה ופיזרו את האספה הלאומית ואת מועצת הנשיאות. ב-30 בנובמבר 1972 קריקו פרסם את הנאום המרכזי של פוליטיקה חדשה לעצמאות לאומית. המינהל הטריטוריאלי עבר רפורמה, ראשי ערים וסגנים החליפו מבנים מסורתיים (ראשי כפרים, מנזרים, כמרים אנימיסטים וכו'). ב-30 בנובמבר 1974, לפני אספה של נכבדים המומים בעיר אבומה, הוא נשא נאום שהכריז על הצטרפותה הרשמית של ממשלתו למרקסיזם – לניניזם. עד מהרה הוא יישר קו עם ברית המועצות. המפלגה המהפכנית העממית של בנין, שתוכננה כמפלגת חלוץ, הוכרזה באותו יום כמפלגה החוקית היחידה במדינה.
שקיעה
בנין ניסתה ליישם תוכניות מקיפות של פיתוח כלכלי וחברתי מבלי להשיג תוצאות. ניהול כושל ושחיתות ערערו את כלכלת המדינה. אסטרטגיית התיעוש על ידי השוק הפנימי של בנין גרמה להחמרת חוב זר. בין 1980 ו 1985, החוב החיצוני השנתי של בנין צמח מ-20 ל-49 מיליון דולר, בעוד שהתל"ג שלה צנח מ-1.402 ל-1.024 מיליארד ואילו מניות החוב צמחו מ-424 ל-817 מיליון. שלושת הנשיאים לשעבר, אובר מאגה, סורו מיגן אפיתיה, וג'סטין אהומדגבה (נכלא בשנת 1972) שוחררו בשנת 1981.
התוצר הריאלי לנפש בבנין גדל בכ-0.3% לשנה בין השנים 1975–1989. בעוד שקצב צמיחה זה חלש למדי בסטנדרטים מוחלטים, הוא היה מעט מעל הנורמה באפריקה שמדרום לסהרה - התוצר הריאלי לנפש באזור כולו ירד בכ-1.0% בשנה באותה תקופה.
חיסול המהפכה
המהומה החברתית והפוליטית, המצב הכלכלי הקטסטרופלי ונפילתם של המשטרים הקומוניסטים במזרח אירופה הביאו את הנשיא קריקו להסכים להפיל את משטרו. בפברואר 1989, מכתב פסטורלי עליו חתמו אחד עשר בישופים של בנין הביע את גינוי הרפובליקה העממית. ב-7 בדצמבר 1989 הוביל קריקו והפתיע את העם בהצהרה רשמית בה הודיע על נטישת המרקסיזם – לניניזם, על חיסול הלשכה המדינית ועל סגירת הוועדה המרכזית של המפלגה. הממשלה קיבלה את הקמת ועידה לאומית המפגישה בין נציגים של תנועות פוליטיות שונות. הוועידה נפתחה ב-19 בפברואר 1990: קריקו התבטא באופן אישי ב-21 בפברואר, כשהוא מכיר בפומבי בכישלון מדיניותו. עבודת הוועידה החליטה לנסח חוקה חדשה ולהקים תהליך דמוקרטי הניתן על ידי ממשלה זמנית שהופקדה בידי ראש ממשלה. קריקו נותר ראש המדינה באופן זמני. קריקו אמר ב-28 בפברואר לתשומת ליבה של הוועידה: "אני מקבל את כל מסקנות עבודתכם."
בשנת 1990 הוקמה ממשלת מעבר, שסללה את הדרך להחזרתה של מערכת רב-מפלגתית. החוקה החדשה אומצה במשאל עם בדצמבר 1990. השם הרשמי של בנין נשמר למדינה, שהפכה לרפובליקה של בנין. בבחירות לנשיאות במרץ 1991 ניצח ראש הממשלה ניקור סוגלו את קריקו וזכה ב-67.7% מהקולות. קריקו קיבל את התוצאה ועזב את תפקידו. הוא הפך שוב לנשיא כאשר הביס את סוגלו בבחירות הבאות במרץ 1996, לאחר שבינתיים הפיל את כל ההתייחסויות למרקסיזם ולאתאיזם והפך לכומר אוונגליסטי. חזרתו לשלטון לא כללה חזרה של משטר מרקסיסט-לניניסטי בבנין.
עבדות מין
צריכת מין ילדים באמצעות תיירות
אירוע זה מתרחש כאשר מבוגר נוסע למדינה זרה, במטרה לעסוק בפעולת התעללות מינית בילדים הנמצאים טרם גיל ההתבגרות. מדינות כמו תאילנד, קמבודיה, הודו, ברזיל ומקסיקו הן מדינות המזוהות עם ניצול מיני של ילדים. סחר במין ילדים לעיתים קרובות כרוך בפורנוגרפיה של ילדים. ילדים נרכשים בדרך כלל ונמכרים למטרות מיניות ללא ידיעת ההורים.
נישואים כפויים
נישואים כפויים הם נישואים שבהם אחד או שני המשתתפים נשואים, ללא הסכמתם החופשית. נישואים כפויים נחשבים כאחד מסוגי עבדות מינית. הסיבות לנישואים כפויים כוללים היבט אינטרסנטי כגון מחיר כלה ונדוניה, היחלצות מעוני, על רקע כבוד המשפחה: העובדה שהנישואין נחשבים בקהילות מסוימות להסדר חברתי בין המשפחות המורחבות של החתן והכלה, השכלה מוגבלת ואפשרויות כלכליות, הגנה נתפסת על מסורות תרבותיות או דתיות. נישואים כפויים שכיחים במיוחד בחלקים מדרום אסיה ואפריקה שמדרום למדבר סהרה.
עבדות מינית בארצות הברית
מערכת הפלאסז' התפתחה מהדומיננטיות של הגברים הלבנים בקרב אוכלוסיות קולוניאליות מוקדמות, שלקחו נשים השייכות לשבטים המקומיים וכן נשים אפריקאיות שבני זוגם שימשו כעבדים כבנות זוג. צרפת שלחה נשים שהורשעו יחד עם בעליהן שהיו חייבים כספים, וב־1719, גורשו 209 נשים פושעות "שהיו בעלי אופי מתאים כדי להישלח לקולוניות הצרפתיות בלואיזיאנה". צרפת גם העבירה יתומות צעירות שידועות כ"בנות המלך" לקולוניות כדי שיתחתנו שם.
באמצעות לוחמה ופשיטות, נשים מהשבטים המקומיים באמריקה נתפסו לעיתים קרובות למטרות סחר, מכירה, או לקיחה שלהן כבנות זוג. ראשית, הקולוניה בדרך כלל ייבאה גברים אפריקאים כדי להשתמש בהם לעבודת פרך בגלל קיומה של עבודה קשה של סילוק אבנים כבדות על מנת לאפשר פיתוח של מטעים. עם הזמן, היא גם ייבאה שפחות אפריקאיות. נישואין בין הגזעים היו אסורים במאה ה-18, אבל סקס בין גזעי תוך הבאת צאצאים נמשך. הגברים האירופאים מהמעמד הגבוה במשך התקופה הזו לעיתים קרובות לא התחתנו עד שהיו בשנות העשרים המאוחרות או השלושים המוקדמות שלהם.
מקורות מוקדמים יותר
נטען שמקור המנהג היה להביא נערות למקדש, לא כדי שהן יכפרו על חטאים של אחרים, אלה לעלות את מעמדן החברתי בקהילה וליצור מעמד עילית לנשים המכונה פיאסיטי (Fiasidi). נשות המלכים שיביאו צאצאים שיתפקדו בתור מנהיגי הקהילה – מלכים, פילוסופים, אנשי חזון וכו'. אולם עם הזמן כהני המקדש החלו לנצל את הנשים לטובת הצרכים האישיים שלהם. ייתכן ואם אנשים ידעו כחלק מתהליך הסברה שמנהג כפי שמיושם היום שונה חדש באופן יחסי ולא מבטא כהלכה את הדת שלהם הם יסלדו ממנו יותר. בכל המקומות שבו מנהג זה מתקיים, הכהנים הם גברים וטרוקוסי הן נשים, כך שמעבר להפרה של זכויות אדם בסיסיות ישנה גם אפליה מגדרית. אחת ההנחות לאפליה זו היא שיותר קל ליצור הרתעה על ידי פחד אצל נשים, ושגם יותר קשה להן למרוד כנגד הכוהנים. מכיוון שהנשים לרוב ניתנות למקדש בגיל כל כך צעיר וגדלות בצל הערכים שעליהם הוא מושתת הן מקבלות את גורלן כמובן מאליו. תחילה הנשים מובלות למקדש על ידי משפחותיהן, מופשטות ומקבלות מתנות כמו כלי מטבח ובגדים, מתנות מסורתיות שמקובל לתת לכלות בחתונות. לעיתים, רק לאחר מספר שבועות ללא נוכחות המשפחה במקדש הנערות מתחילות להפנים את תפקידן החדש בחברה.
קריית הממשלה באר שבע
קריית הממשלה המחוזית, באר שבע היא מבנה משרדים ומרכז קניות בבאר שבע.
המבנה המוארך בכיוון דרום-צפון, מצוי בין רחוב קרן היסוד (ממזרח) ובין מדרחוב התקווה (ממערב). מצפון לו הוא גובל ברחוב הנרייטה סולד. מדרום לקריית הממשלה, במרחק של כ-150 מטר, נמצאת תחנת הרכבת באר שבע מרכז. בצמוד לקריית הממשלה, ממערב לה, ניצבים היכל המשפט ובניין הביטוח הלאומי. המבנה משתרע על 73 דונם, והוא כולל 13 משרדי ממשלה וחניון תת-קרקעי.
ממד (אלגברה)
ממד גלפנד קירילוב
ממד גלפנד קירילוב של אלגברה מודד את קצב הגידול שלה ביחס לקבוצת יוצרים. הוא שווה ל-0 אם האלגברה בעלת ממד סופי (במובן הרגיל), ויכול להיות גם 1, כל מספר ממשי גדול או שווה ל-2, או אינסוף.
צניחה צבאית מגובה רב
גובה רב – פתיחה נמוכה HALO
הטכניקה משמשת להצנחת ציוד או כוח אדם מגובה רב, מעל טווח האיום של טילי קרקע-אוויר. במקרה של ירי נ"מ בסמוך לאזור הצניחה, טכניקת HALO גם ממזערת את חשיפת הצנחן להיפגעות.
טאיפן פנים-יבשתי
הארס
ארסו של הטאיפן הפנים-יבשתי מכיל בעיקר את רעל העצבים טאיפוקסין. כשהטאיפוקסין מגיע לגוף, הוא הורס את רקמת השריר וגורם לדום לב ולקוצר נשימה. רעילות הארס בהכשה אחת של הטאיפן הפנים-יבשתי יכולה להרוג לפחות 100 אנשים בוגרים באופן תאורטי. לאחר הכשה אדם יכול למות תוך 30–45 דקות מזמן ההכשה ללא טיפול רפואי של נסיוב-נוגד-ארס; ארסו מדורג כ-0.025 בסולם LD50. כמעט כל הקורבנות, מהכשות המזוהות ממין זה, היו הרפטולוגים שטיפלו בנחש למטרות מחקר, כולם טופלו בצורה מוצלחת על ידי נסיוב נגד ארס, לא תועדו מקרי מוות מנחש הטאיפן הפנים-יבשתי מאז הכנסת הנסיוב הייעודי הנוגד את הארס של מין זה.
אל-פייסלי
המועדון נקרא על שמו של המלך פייסל (1964-75); הוא היה יורש העצר באותה התקופה.
דפנה שחורי
ביוגרפיה
שחורי נולדה בתל אביב וגדלה במושב אמירים, בת להורים ניצולי שואה. אביה היה חקלאי ואמה משוררת וציירת, שבעברה שיחקה גם בתיאטרון 'זירה' וב'תיאטרון הקאמרי'.
הנרי דודג'
ראשית חייו
הנרי דודג' היה בנו של יזראל דודג' וננסי האנטר דודג'. אביו היה במקור מקונטיקט ונלחם בקרב ברנדיוויין, ועבר מערבה כדי לשרת תחת אחיו ובפיקודו של ג'יימס רוג'ר קלארק. משפחתה של אמו עברה באופן דומה מערבה והתיישבה בקנטקי, ובמשך זמן מה הייתה חלק ממושבה שהוקמה כדי לתמוך בחיל המצב שמוקם במפגש נהר אוהיו ונהר מיסיסיפי, שכונתה פורטו ג'פרסון. הנרי דודג' נולד בווינסנס שבאינדיאנה (הייתה באותה עת בשטח השיפוט של וירג'יניה) כשננסי עצרה לבקר את יזראל ששירת בווינסנס, והיה לילד הראשון באינדיאנה שנולד להורים שנולדו במושבות.
פיל הלמות
ביוגרפיה
ב-2012 זכה לראשונה בצמיד בטורניר שאיננו טקסס הולדם, כאשר ניצח את בטורניר Seven-Card Razz. באותה השנה זכה באירוע המרכזי באירופה אשר התקיים בקאן שבצרפת. ב-2015 זכה בצמיד ה-14 שלו, כאשר ניצח את אליפות ה-Seven-Card Razz. ב-2018 ניצח בטורניר טקסס הולדם נוסף, עם סך כניסה של 5,000 דולר. ב-2021 זכה בטורניר. ב-2023 הגדיל את פער זכיותיו, כאשר זכה בצמיד ה-17 שלו בטורניר Bounty טקסס הולדם.
יעל איברי
קרניים
זכרי היעל האיברי מתאפיינים בקרניים גדולות ומאסיביות, והן בעלות מבנה ספיראלי ויוצא דופן מרוב היעלים. יש לקרן 3 צורות עיקריות: 1) הקרן צומחת לכיוון מעלה, מתעגלת לצדדים בהדרגה, ולבסוף מתעקמת בדרך כלל בצורה ישרה לאחור ולעיתים גם פנימה - מה שגורם לשתי הקרניים יחד לקבל מראה של מלקחיים; קצוות הקרן מתעקמות מעט לכיוון מעלה. 2) הקרן צומחת לכיוון מעלה, מתעגלת לצדדים, ואז מתעקלת בחדות כלפי מטה כשקצוות יהיו מעוקמים כלפי מעלה. 3) הקרן צומחת לכיוון מעלה ואז מתעגלת לצדדים ללא התעקמויות נוספות - בצורת קשת. הצורה של הקרן עלולה להיות שונה בין תת-המינים. מוטת-הקרניים של המין האיברי גבוהה יחסית מהמצח, בניגוד לקרני יעלים אחרים שמתעגלות לאחור בשלב די מוקדם. מיקום הקרניים הוא במרכז הקרקפת - סמוך לעיניים ולאוזניים. בבסיס יש בין הקרניים רווח קטן וברור, ואילו בקצוות המרחק ביניהן עלול להיות פי 5 או 6 - תלוי בצורת הקרן. הקרניים של היעל האיברי עבות לכל אורכן ובמיוחד באזור הבסיס. קצוות הקרן אמנם חדות אך גם הן עבות יחסית.
איומים
בעיקרון, אין איומים חמורים שעלולים לגרום לאוכלוסיות היעל לרדת בהווה, וטווח התפוצה שלו אף מתרחב עם הזמן. עם זאת, שינוי בית הגידול באמצעות חקלאות, כריתת יערות, שריפות ופיתוח תשתיות, עשויה להשפיע על אוכלוסיות מסוימות. במהלך 1970, עבדקן הרעמה שהוא פרסן גדול ואגרסיבי הובא לספרד, והטווח שלו כיום מתרחב באזורים מסוימים; כתוצאה מכך העבדקנים עלולים להוות בעתיד הקרוב בעיה משמעותית לשימור היעל האיברי מכיוון שהעבדקן חזק וגדול יותר ודוחק פרסתנים רבים מבית גידולם. איום פחות יותר, עלול להגיע כתוצאה מהכנסת אייל אדום - פרסתן גדול מאוד שעלול להתחרות עם היעל על מקורות המזון. ההשפעה של הציד החוקי לא הוערכה מדעית; ייתכן כי הציד שממוקד על זכרים בוגרים וחזקים עשוי להשפיע על הגנטיקה של היעל. למרות זאת, מכיוון שהציד תחת שליטה אין זה צפוי להיות איום גדול למין. התפרצויות של שחין מתרחשות לסירוגין, ועלולות לגרום להתרסקות של אוכלוסיות גדולות בדומה להתפרצות אחת שהתרחשה ב-1997. היעלים האיברים ניצודים מדי פעם בטעות במהלך ציד של חזירי בר על ידי כלבים.
שימור ושיבוט
היעל האיברי רשום בנספח ג' של אמנת ברן ונספח V של בתי הגידול ומיני החי של האיחוד האירופאי. בפורטוגל הוא רשום על ידי המדינה כמין בסכנת הכחדה, בשל האוכלוסייה הקטנה שלו במדינה. יעל גראדוס נמצא באזורים המוגנים הבאים: סיירה דה גרדוס, שמורת לאס, שמורת באטוקאסף שמורות הציד ריאניו, הפארק הלאומי פאנדה-גרס והפארק הטבעי מאנזאנארס. היעל הספרדי מצוי במספר אזורים מוגנים, להלן חלק מהם: סיירה דה לאס-ניוואס, סיירה דה גראזאלמה, סיירה נבדה, סיירה דה טאג'אדה-אלמייארה, פורטוס דה טורטוס באקטיה, ומולה דה קורטס. עם זאת, מרבית טווח התפוצה של היעל האיברי מצוי מחוץ לאזורים מוגנים. צעדי השימור שהוצעו לספרד: להקים אוכלוסיות נוספות של יעל גראדוס כדי לחזק את מעמד השימור שלו. בעת הקמת אוכלוסיות חדשות יש להביא מספר גדול של פרטים כדי לשמור על גיוון גנטי. יש לנקוט בצעדים להפחתת הציד הלא חוקי, וכן להעריך מדעית את ההשפעה של הציד החוקי על אוכלוסיות היעל.
אריה איסר
פעילות באירן
בסוף 1961 התבקש לצאת לאיראן מטעם ארגון המזון והחקלאות הבינלאומי ולעמוד בראש צוות ישראלי של אנשי תכנון המים לישראל (תה"ל) להדרכת האיראנים בשיטות מודרניות של מחקר מי התהום. לצורך זה הקים איסר וצוותו הישראלי מרכזי מחקר בפרובינציות השונות, שאוישו על ידי צוערים איראניים ושאותם הם ביקרו לעיתים מזומנות, אחד הצוותים עבד באזור קזווין. בהנחיית איסר התגלו מים ארטזיים מתוקים מתחת לכל האזור ואפילו מתחת למדבר המלח. ב-1962, כאשר אירעה רעידת האדמה שהחריבה את האזור ואת מנהרות המים המסורתיות (הקנאטים). שמשו המים שנמצאו על ידי הצוות הישראלי לאספקה לניצולים. בזכות עבודת צוות זו, נתבקשה ישראל להציע פרויקט לשיקום אזור הרעש. ההצעה הבין-תחומית הוכנה על ידי צוות ישראלי בראשותו של לובה אליאב, כאשר איסר וצוותו תורמים לנושא ההידרו-גאולוגיה של אזור הרעש. בעקבות ההצעה זכתה ישראל לעבודה רבת שנים ורבת היקף באזור קזוין. קשריו המדעיים של איסר באיראן נמשכו עד עלייתו של חומייני לשלטון ב-1979.
מוזיאון ישראל
אבי המוזיאון ומייסדו הוא טדי קולק, אז מנכ"ל משרד ראש הממשלה ולימים ראש עיריית ירושלים, שגם הביא למוזיאון תרומות של אוספים חשובים מהעולם. אדריכלי המוזיאון הם אל מנספלד ודורה גד. המוזיאון נפתח בחודש מאי 1965. המוזיאון פועל תחת חברה מעורבת בבעלות בחלקים שווים של ממשלת ישראל, עיריית ירושלים, הסוכנות היהודית, אקדמיה בצלאל, האוניברסיטה העברית, בית הנכות בצלאל וקרן היכל הספר.
תכנון המוזיאון
בשנת 1959 הכריזה הוועדה להקמת מוזיאון לאומי בירושלים על תחרות אדריכלים סגורה לתכנון מתחם המוזיאון. במאי 1959 נבחרה הצעתם של אל מנספלד ודורה גד לתכנון קמפוס קריית המוזיאונים, הצעה שהתאפיינה ביכולת יישום הדרגתית וגמישה לביצוע הפרויקט השאפתני. בראשית שנת 1962 הוחל בגיוס כספים עבור הבנייה. עלות הקמת המוזיאון הסתכמה בכ-17 מיליון לירות ישראליות. מרבית הכסף גויס מתרומות. את עיקר המימון תרמו משפחת ברונפמן, דוד שמואל גוטסמן וקרן קאצין.
פתיחת המוזיאון
בשנת 1964 הוחל בתהליך של בניית הנהלת המוזאון והוקמה מועצת מנהלים זמנית, שטדי קולק נבחר לשמש כיו"ר שלה. בנוסף מונה וילם סנדברג, לשעבר אוצר מוזיאון סטיידלק באמסטרדם, לשמש כיועץ אמנותי למוזיאון המתהווה.
האגף לאמנות ותרבות יהודית
"האגף לאמנות ותרבות יהודית ע"ש ג`ק, ג`וזף ומורטון מנדל" אוֹצֵר מגוון חפצי קודש וחול של קהילות ישראל ברחבי העולם מימי הביניים ועד ימינו אלה. האוסף משקף את העושר והיופי שבמסורת האמנותית היהודית לצד ההשפעות הסגנוניות המקומיות בהן חיו יהודים.
אגף הנוער והחינוך לאמנות
פעילות אגף הנוער מתנהלת בחמש מחלקות: מחלקת תערוכות, מחלקת תוכניות העשרה, מחלקת הדרכות, מחלקת חוגים ומחלקת השתלמויות. זהו אחד מאגפי החינוך המוזיאלי הגדולים והמובילים בעולם והוא מונה כמאה אנשי צוות ובהם אוצרים, מורים-אמנים, מדריכים, מנהלי תוכניות ומרצים.
היכל הספר ודגם ירושלים בימי בית שני
הדגם רחב הממדים, 2000 מטר רבוע גודלו, מציג את מבני העיר בקנה מידה של 1:50. גולת הכותרת של הדגם היא בית המקדש, שתיאורו בדגם הפך לסמל ומוצג בפרסומים שונים כתמונה ריאלית של בית המקדש השני.
בית טיכו
"בית טיכו" הוא אחד הבתים הראשונים בירושלים שנבנו מחוץ לחומות העיר העתיקה בסוף המאה ה-19. בתחילת המאה ה-20 שימש הבית כמרפאה וכביתם של רופא העיניים, אברהם אלברט טיכו ורעייתו הציירת אנה טיכו.
פרסי מוזיאון ישראל
הפרסים המחולקים מטעם המוזיאון הם: פרס סנדברג לאמנות ישראלית, פרס קולינר לאמן ישראלי צעיר, פרס שפילמן הבינלאומי למצוינות בצילום, פרס ז'ראר לוי לצלם צעיר, פרס קבלין לצילום ופרס פינס לגרפיקה ישראלית.
תצוגה עילית
כיום ניתן למצוא מערכות תצוגה עילית לא רק במטוסי קרב, אלא גם במסוקי קרב, מטוסי תובלה ונוסעים, ובמכוניות (כמו בקדילאק Imaj).
שיטת הסימון הרוסית
בברית המועצות התפתח תע"ל שגם בו שולבו נתוני ניווט וטיסה כדי לעזור לטייס, אך צורת הסימון והגישה לתצוגה עצמה שונות לגמרי מהתצוגה המערבית.
בית האם מרים
מקורה של המסורת
המקום קדוש גם למוסלמים הרואים בבתולה קדושה, ולפי המסורת, למעיין הנובע באתר יש סגולות מרפא.
יד
בבסיס היכולות המיוחדות של הידיים נמצאת האנטומיה שלהן, הכוללת עצמות רבות, מפרקים מורכבים לאורך היד, ומספר גדול של שרירים ויחידות תנועתיות, המצויים באמה ובכף היד, ומייצרים תנועות מגוונות ומדויקות. בנוסף לכך, החיבור של היד לכתף הוא בעל יכולת תנועה נרחבת שמאפשרת מרחב תמרון גדול לידיים. בקצה היד, מספר רב של מפרקים באצבעות ובכף היד מקנים אפשרויות רבות להנעת האצבעות והאגודל. יכולתו של האגודל לנוע בכיוון שונה מתנועת יתר האצבעות משפרת את האפשרות לאחוז בחפצים ולבצע עבודות עדינות כגון כתיבה. תכונה מיוחדת נוספת היא ריכוז הקולטנים התחושתיים בכפות הידיים ובאצבעות. קולטנים אלו ממוקמים שם בצפיפות גדולה יותר מכל מקום אחר בגוף, מלבד הלשון והשפתיים.
הפעלת כלים
על אף שבעלי חיים שונים עשויים להשתמש בכלים, קיים הבדל משמעותי בינם לבין ההומינינים שהחלו להשתמש בכלי אבן, שכן את האחרונים יש לייצר וייצור כלים הוא תחילתו של עידן הטכנולוגיה. למעשה, ההומינין הראשון שסווג טקסונומית לסוג אדם היה זה שככל הנראה היה הראשון לייצר כלי אבן לפני כשניים וחצי מיליון שנים: ההומו הביליס.
תקשורת בלתי מילולית
שפת סימנים משמשת בעיקר חירשים וכבדי-שמיעה והיא הביטוי המורכב ביותר של תקשורת בעזרת הידיים. רכיביה מבוטאים בעזרת צורת כף-היד, תנועת כף-היד ומיקום כף-היד ביחס לגוף ומושלמים על ידי קצב התנועה והבעות הפנים. שפת סימנים היא שפה טבעית בעלת אוצר מילים עשיר ומערכת דקדוק משלה וניתן להביע בעזרתה רעיונות מופשטים ומורכבים.
קרב מגע
ניצול אזורים גרמיים תת-עוריים בידיים כגון אלו שבקצות האצבעות, שבראשי עצמות המסרק (במנח של כף יד מאוגרפת), שבצד כף היד הגומדי (במנח כף יד פתוחה) או שבמרפק, מאפשר העברת תנע ללא ריכוך לגופו של היריב. התנע יכול להגיע מתנועת היד בלבד או מתנועת הגוף כולו. העברת תנועת הגוף כולו דרך המבנה הגרמי של הידיים מאפשרת שימוש בכוחם של חלק גדול מהשרירים בגוף, וריכוז מעבר התנע דרך שטח מגע קטן עלול לגרום נזק לרקמות רכות וקשות ביריב.
ישראל וייס
תוכנית ההתנתקות
מאידך, לקראת ובמהלך יישום תוכנית ההתנתקות, ספג הרב מחאות וגידופים מצד מתנגדי ההתנתקות אשר קראו לו לסרב פקודה ולהתפטר. בין השאר, אוים בהחרמת רשת חנויות הבגדים של אשתו. אחד ממבקריו, אליצור סגל, הועמד לדין בגין ביקורתו כלפיו בעניין זה ובעניינים אחרים, באשמת העלבת עובד ציבור (אשמה שלבסוף זוכה ממנה).
אילף ופטרוב
אילְף ופֶּטרוֹב (ברוסית: Ильф и Петров) היו שני סופרים סובייטים: איליה אִילְף (ברוסית: Илья Ильф; 1897–1937, במקור: איליה (יחיאל לייב) ארנולדוביץ' פַיינְזילברג, Илья Арнольдович Файнзильберг – יהודי, אשר שם העט שלו "אילף" הוא ראשי התיבות של שמו איליה פיינזילברג, ויבגני פֶּטְרוֹב (ברוסית: Евгений Петров; 1903–1942, במקור: יבגני פטרוביץ' קָטָאיֶיב, Евгений Петрович Катаев). הם פעלו בשנות העשרים והשלושים של המאה העשרים. את רוב עבודתם הספרותית עשו השניים יחדיו, וכמעט תמיד מתייחסים אליהם כ"אילף ופטרוב".
פרסום
על כתיבתם המשותפת כתב איליה, "איך אנחנו כותבים ביחד? הנה איך אנחנו כותבים ביחד: 'היה יום (ערב) קיצי (חורפי), כאשר איש (אישה) צעיר (לא כל כך צעירה) במגבעת (בכובע) בהירה (כהה) עשויה (עשוי) לבד דק, עבר (נסעה)'...
דוד כהן (קצין)
ביוגרפיה
עם גיוסו לצה"ל, ב-1959, שובץ בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש מפקד מחלקה ובהמשך שימש מפקד פלוגה בגדוד 12 (ברק). בשנת 1965 מונה למפקד סיירת גולני, בין היתר בפעולות התגמול. לאחר מכן שימש כמדריך בבה"ד 1. במלחמת ששת הימים הצטרף לכוח הסיירת ולחם בין היתר בקרב תל פאחר.
השיטפונות באירופה (2021)
שווייץ
ב-15 ביולי הזהיר השירות המטאורולוגי השווייצרי כי השיטפונות במדינה יחמירו בימים הקרובים, וייתכן שיגיע לרמת "שיטפון המאה" משנת 2005 וכי קיים סיכון גבוה במיוחד להצפות באגם ביל, אגם תון וימת ארבעת הקנטונים, כמו גם סיכון של מפולות. באותו יום, מפלס המים בימת ארבעת הקנטונים הגיע לרמת האזהרה הגבוהה ביותר.
ברכה פולד
ברכה (ברברה) פוּלד (26 בדצמבר 1927, ברלין – 24 במרץ 1946, תל אביב) הייתה לוחמת ומפקדת בפלמ"ח, שנהרגה בליל וינגייט מאש הצבא הבריטי. מותהּ הפך לסמל במאבק תנועת המרי העברי נגד שלטון המנדט וגזירות הספר הלבן, בעניין הגבלת העלייה של יהודים לארץ ישראל. בשל כך, נקראה על שמהּ אוניית המעפילים "ברכה פולד".
מותה
בליל 24 במרץ 1946, השתתפה כמפקדת חוליה ב"ליל וינגייט" – מבצע משולב של פלמ"ח וחי"ש. המבצע נועד להפגין נוכחות בתל אביב, לשבש את פעילות הצבא הבריטי ולאפשר להוריד את מעפילי הספינה "אורד וינגייט", בחוף תל אביב. חברי החוליה של ברכה התבצרו בבית ברחוב מרמורק. משוריין בריטי שסייר סביב שרונה ("הקריה") הבחין בפעילות החשודה באזור, וכשהתקרב פתחה עליו באש חוליית ההגנה בפיקודה של ברכה. כוח בריטי מן המחנה הסמוך נזעק לעזרת המשוריין. בחילופי האש נורתה ברכה פולד ממקלע הברן של המשוריין. היא נפצעה אנושות, ונלקחה על ידי הבריטים לחקירה במשטרת יפו, רק לאחר החקירה נלקחה לבית החולים הממשלתי, בו נפטרה מפצעיה לאחר זמן קצר. גרסאות מסוימות טוענות כי ברכה פולד נורתה לאחר שנכנעה.
פולד הובאה למנוחות למחרת, בחלקת ה"הגנה" של בית הקברות נחלת יצחק. הלווייתה הפכה להפגנת מחאה ענקית נגד מדיניות הבריטים להגבלת העלייה לארץ ישראל.
אלסיה פיליפי
ביוגרפיה
פיליפי נולדה ברומא.
אלופת אירופה
באליפות העולם בשחייה שנערכה במלבורן, אוסטרליה בשנת 2007, סיימה פיליפי במקום שמיני במשחה ל-200 מטר גב בתוצאה של 2:11.41 דקות, בשלב חצי הגמר היא קבעה תוצאה של 2:11.16 דקות. נוסף לכך היא סיימה במקום 22 במשחה ל-100 מטר גב בתוצאה של 1:02.73 דקות.
שיאנית העולם
באליפות אירופה בשחייה (בריכה של 25 מטר) שנערכה ברייקה, קרואטיה בדצמבר 2008 זכתה פליפי ב-3 מדליות, אחת מכל סוג. מדליית זהב במשחה ל-800 מטר חופשי בשיא עולם חדש של 8:04.53 דקות (הנוכחי), שיפור לשיא העולם בן השנה וחודשיים של קייט זיגלר מארצות הברית (8:08.00 דקות). מדליית כסף במשחה ל-400 מעורב אישי בשיא איטליה חדש של 4:26.06 דקות, אחרי מיריה בלמונטה מספרד שקבעה שיא עולם חדש של 4:25.06 דקות ומדליית ארד במשחה ל-400 מטר חופשי בשיא איטליה חדש נוסף של 3:59.35 דקות.
סמוך-קום
שיאי עולם
ב-23 ביולי 2018 שבר צ'ארלי גארד בטזמניה שיא עולם של 851 תרגילי "סמוך-קום" בשעה אחת.
שידלוב
שידלוב (בפולנית: Szydłów, מבטאים [ˈʂɨdwuf]) הוא כפר במחוז סטשוב, בפרובינציית שוויינטוקז'יסקיה (הצלב הקדוש) בפולין קטן. הוא בירת הקהילה המנהלית (גמינה) שדלוב. נמצא 13 ק"מ מערבית מסטשוב ו-43 ק"מ דרומית-מזרחית מן העיר קיילצה, בירת האזור. מספר תושביו הוא בימינו 1,093. שידלוב שבתחילת המאה ה-12 היה עיר, קיבל את המעמד של עיר בשנת 1329 ואיבד אותו בשנת 1869. במאה ה-19 אוכלוסייתו הייתה מעל אלפיים תושבים, מהם שליש היו יהודים. בניינים ששרדו בו מימי הביניים, ביניהם בית הכנסת מהמאה ה-16, חורבות טירה וכנסיות מהמאה ה-14 מהווים אתרים היסטוריים ותירותיים חשובים. בגלל מיקום היישוב מעל עמק הנחל צ'קונצה (Ciekąca) וחומותיו העתיקות כונה לפעמים ה"קארקאסון הפולנית". הקהילה המנהלית שידלוב מנתה בשנת 2006 4,906 תושבים.
משפט פאפוס
דוגמה
נניח שעלינו לחשב את נפח העקומה הבאה: המסובב סביב הישר y=3x-1. זוהי למעשה טבעת בעלת חתך אליפטי.
גרג פופוביץ'
ראשית הקריירה ב-NBA
מהלך שנוי במחלוקת אותו ביצע פופוביץ' כג'נרל מנג'ר הוא טרייד על שחקן ההגנה ומלך הריבאונדים המפורסם דניס רודמן תמורת וויל פרדו לאחר שרודמן לא השתלב היטב בקבוצה ולא הסתדר עם כוכב הקבוצה, הסנטר דייוויד רובינסון.
בניית השושלת המנצחת
בשנת 2012 הוביל את הספרס למאזן הטוב בליגה עם מאזן של 16–50, וזכה בפעם השנייה בתואר מאמן השנה.
ב-9 בפברואר 2015 הפך פופוביץ' למאמן התשיעי ב-NBA שהשיג את הניצחון ה-1,000 בקריירה שלו.
קלרוטריון
באתונה הדמוקרטית נבחרו מדי שנה כ-6000 מושבעים (תלוי תקופה), בפנל גלוי. כל אזרח מועמד קיבל פינאקיה, כרטיס ברונזה עם שמו המעיד על מעמדו. הוא היה רשאי לנצל את מועמדותו אך לא חייב. המועמד היה חייב להיות אזרח בן שלושים לפחות, נקי מעבירות מסוימות (כמו עברות מין ועוד).
ורדה רזיאל-ז'קונט
ביוגרפיה
פעלה גם כפסנתרנית מוזיקה קלאסית והופיעה בקונצרטים. בין היתר ניגנה כסולנית את החלק הראשון מתוך הקונצ'רטו לפסנתר בלה מינור של שומאן עם תזמורת הקמפוס בניצוחה של טליה אילן. היא הופיעה גם לצד אחיה אריה רזיאל בנגינת שירים של להקת "החיפושיות".
קריירת תקשורת
בעקבות תוכנית הרדיו, החלה בהגשת תוכנית טלוויזיה בעלת תכנים דומים עם בן זוגה. בהמשך, השניים הנחו תוכנית נוספת בשם "סיפור הצלחה", במסגרתה אירחו אנשים שזכו להצלחה בולטת בתחומם וניסו לעמוד על שורשה של ההצלחה והמחיר שמשלמים עבורה.
עולם השוקולד של הרשי
המתחם ממוקם בדרך פארק הרשי (Hersheypark Drive) בסמוך לפארק השעשועים הרשיפארק, בסמוך למוזיאון הרשי ולמתקני הספורט אצטדיון הרשיפארק וארנת הרשיפארק.
נידא תוניס
נידָא תוניס (בערבית: حركة نداء تونس, בצרפתית: L'appel de la Tunisie, תרגום: "קריאה לתוניסיה") היא מפלגה פוליטית חילונית בתוניסיה, שנוסדה על ידי ראש הממשלה לשעבר אל-באג'י א-סבסי (Beji Caid el Sebsi) בבחירות שלאחר ההפיכה של 2011. המפלגה מגדירה את עצמה "מפלגה מודרניסטית".
קפה נח
סגירת הקפה ואחרית
ב-1989 נסגר בית הקפה לצמיתות. לאחר סגירתו, חלק מבני המשפחה נשארו לגור בבתים שניצבו סמוך לקפה, שהיו חלק משני דונמים שעליהם התיישב אבי המשפחה שלמה לוי ב-1948. ב-1999 זכו היזמים ישעיהו חכשורי, שותפו אבי יוחנן ומאוחר יותר גם אלעד תשובה במכרז של מינהל מקרקעי ישראל לפינוי התושבים ובנייה של רבי קומות בשכונת הארגזים. לפי תוכנית הבנייה על מתחם בית הקפה עתיד לעבור כביש גישה שאמור לחצות את השכונה. קרקעות השכונה בכללם, והקרקעות שעליהם עומד הקפה ומתחם הבתים של משפחת לוי בפרט נחשבות אדמות נפקדים, ויושביהם נחשבים חסרי זכויות בקרקע (ללא רישום בטאבו). מאז הזכייה במכרז מתקיים מאבק משפטי בין תושבי השכונה ובין יזמים שונים שזכו במכרז במהלכו הסכימו חלק מתושבי השכונה להתפנות ואחרים סירבו. חלק מבני משפחת לוי סירבו אף הם לפנות את המתחם בטענה שהפיצוי שהוצע אינו הולם.
אן מאוסטריה
עוצרת
אך הסדר לא הושב על כנו. דה קונדה, שרצה לתפוס את מקומו של מזראן בחצר המלוכה, ניסה לגייס לצידו את האצולה. ב-18 בינואר 1650 ציווה מזראן על מעצרו של דה קונדה. הוא שוחרר ב-13 בפברואר 1651 לאחר שמזראן נמלט לגרמניה בעקבות צו גירוש שהוצא נגדו על ידי הפרלמנט של פריז. ב-8 בספטמבר 1651 המלך לואי הארבעה עשר, שהיה בן 13 שנה בלבד, החליט לקחת לידיו את מוסרות השלטון. בנובמבר של אותה שנה המלך הצעיר קרא למזראן לשוב לפריז. אך דה קונדה התקדם אל עבר פריז וכבש את העיר מידי הצבא המלכותי (2 ביולי 1652).
אבולוציה של תאים
אבולוציה של בעלי חיים רב-תאיים מבעלי חיים חד-תאיים
אחד התהליכים האבולוציונים המשמעותיים ביותר הוא התהליך האבולוציוני של היווצרות יצורים רב-תאיים מיצורים חד-תאיים. מחקרים חדשניים שנעשו על בעל חי חד-תאי המשתייך לממלכת הפרוטיסטה בשם Capsaspora owczarzaki החי כסימביונט בחילזון Biomphalaria glabrata, הראו שהתכונה ליצירת מבנים רב-תאיים הדומים למבנים של ספוג או הידרה היא תוצאה של תגובות כימיות ליוני סידן וליפידים, אשר יכולים להשפיע על מידת ואופי הצבירה של התאים, ממצב של צברים בעלי אופי של יצור ראשוני רב-תאי למצב של תאים דמויי אמבות - תאים אמבואידליים הנפרדים זה מזה.
רכבת הצפון (רוסיה)
רכבת הצפון (ברוסית: Северная железная дорога; "הרכבת הצפונית") היא רשת רכבות המקשרת את מוסקבה עם ארכנגלסק בחוף האוקיינוס הארקטי. היא עוברת במחוזות ארכנגלסק, קומי, וולוגדה, קוסטרומה, יארוסלבל, איוואנובו וולדימיר שבפדרציה הרוסית.
רכבת ירוסלבל, שבבעלות סאבה ממונטוב, הייתה בין הרכבות הראשונות ברוסיה. קו אלכסנדרוב - ירוסלבל - וולוגדה נפתח בשנת 1872. ישנם כמה אנדרטאות לסאבה ממונטוב לאורך תוואי המסילה. הקו המקורי מוסקבה – ירוסלבל כבר לא מופעל מיארוסלבל והועבר לבעלות רכבת מוסקבה בשנת 1959.
בשנת 1894 החלה בניית הרכבת המחברת בין וולוגדה לארכנגלסק. ההחלטה התקבלה על מנת לבנות את הקו לאורך המסלול הקצר ביותר שניתן, אשר באותה העת עבר באזור מאוכלס בדלילות ולא לאורך אחד מנתיבי המסחר הקיימים, דרך קרגופול או ורחובאז'יה. הבנייה הושלמה בשנת 1897.
רכבת נורילסק
רכבת נורילסק (ברוסית: Норильская железная дорога) היא חברת רכבות פרטית רוסית המפעילה מסילת רכבת אחת, לשעבר החלק הצפוני ביותר ברוסיה. החברה נמצאת בבעלות חברת נורילסק-ניקל.
בשנות התשעים הייתה הרכבת בנסיגה קשה. בשנת 1998 הוסר החוט החשמלי והמלאי החשמלי נמכר. קטרי דיזל גוררים רכבות משא מאז, שירות הנוסעים ברכבת הופסק. בראשית שנות התשעים הושלם כביש מהיר סלול המחבר בין נורילסק לדודינקה. שירות רכבות הנוסעים בקו נורילסק הסתיים בשנת 1998.
היסטוריה של איי שלמה
מלחמת העולם השנייה
ההשפעה של המלחמה על תושבי האזור הייתה גדולה. ההרס שנגרם עקב הקרבות, וההשפעות ארוכות הטווח של הכנסת טכנולוגיה ותרבות מערביות שינו ללא היכר את החיים המסורתיים באיים המבודדים. הבנייה מחדש והשיקום היו איטיים בעקבות חוסר בפיצויי-מלחמה והרס הצמחייה בזמן המלחמה, אשר סיפקה את רוב מקורות המחייה באי. יש לציין שהניסיון של תושבי האי כעובדים עבור צבא בנות הברית סיפק להם תפיסה חדשה לגבי החשיבות של כלכלה מאורגנת ומסחר כבסיס להתקדמות כלכלית.
מלחמת אזרחים
בינתיים, כוח הנשר המאלייטאי (Malaita Eagle Force), שנודע בקיצור MEF, הוקם כדי לדאוג לאינטרסים המאלייטאים. הממשל פנה למזכיר חבר העמים הבריטי בבקשה לעזרה. הסכם השלום בהוניארה נחתם ב-28 ביוני 1999. למרות ההצלחה להחזיר את הסדר והשלום למדינה, המתחים עדיין שררו ונותרו ללא פתרון. הסכם השלום הופר במהרה וקרבות חזרו לפרוץ ביוני 2000.
מאלייטאים השתלטו על מספר נשקיות באי מולדתם ובהוניארה ובעזרת הנשק השתלטו ב-5 ביוני על הפרלמנט. הם טענו שהממשל, בראשות ראש הממשלה ברתולומיאו אולופא'אלו (Bartholomew Ulufa’alu), לא פיצה כראוי את המלייטאים על אובדן חיי אדם ורכוש ואולופא'אלו נאלץ להתפטר. ב-30 ביוני נבחר ברוב זעום בפרלמנט ראש ממשלה חדש, מאנאסיה סוגאבארה (Manasseh Sogavare). הוא הקים קואליציה למען אחדות לאומית ושלום, אשר פצחה בתוכנית פעולה במטרה לפתור את הבעיות האתניות, לשקם את הכלכלה ולחלק את הכספים באופן שווה יותר. למרות הצהרת כוונות זו, ממשלתו של סוגאבארה הייתה מושחתת ביותר ופעולותיה גרמו להידרדרות בכלכלה ולהתפוררות החוק והסדר.
ליהי חן
ביוגרפיה
ליהי חן נולדה ליוספה ויהודה חן וגדלה ברמת גן, ולה אחות אחת. למדה בתיכון מקיף גבעת ברנר ועשתה בגרות באמנות. בצה"ל שירתה כמאבחנת מחקר בפיקוד מרכז בירושלים.
מאז 1998 מציגה חן עבודות בתערוכות יחיד וקבוצתיות בארץ ובעולם, בהן: ביתן הלנה רובינשטיין לאמנות בת זמננו (מוזיאון תל אביב), מוזיאון פתח תקווה לאמנות, מוזיאון חיפה לאמנות, והמוזיאון לאמנות ישראלית, רמת גן.
אודות עשייתה האמנותית
רותי דירקטור, מתוך ״מן המוכן, 100 שנה לרדי מייד״, קטלוג, מוזיאון חיפה לאמנות.
כינורות ינגנו
רקע וכתיבה
בנוסף לכך, עלה השיר לרשתות הסטרימינג בסמוך לצאת האלבום.
חיי פיי (סרט)
הפקה
צילומי הסרט החלו ב-18 בינואר 2011 באתרי צילום בפודוצ'רי, ברפובליקה הסינית ובמונטריאול. מייקל דאנה שהלחין את סרטיו הקודמים של לי נבחר לפרויקט זה. שירו של דאנה "Pi's Lullaby" הפך להיות השיר הראשון בשפה הטמילית שקיבל מועמדות לפרס אוסקר לשיר המקורי הטוב ביותר.
אלעזר וינריב
ספר לכבודו
בהקדמה לספר זה מסכם אמיר הורביץ את מפעלו הפילוסופי של וינריב כ"מפעל עצום... הבא לידי ביטוי באלפי עמודים... וספרי קורס (textbooks) המרכיבים תוכנית לימודים כמעט מלאה... חומר קריאה חשוב ביותר לתלמידי פילוסופיה ולקוראי פילוסופיה בעברית בכלל". לדבריו, "מפעלו של וינריב מהווה תרומה גדולה לתרבות העברית בכלל".
אוטמאר היצפלד
קריירת האימון
שנה לאחר מכן, היצפלד עבר לאחד המועדונים הגדולים בשווייץ, גראסהופר מהעיר ציריך ואותה הוביל לזכייה בגביע בשנת 1989, לדאבל בשנת 1990 ולאליפות נוספת ב-1991.
קבוצת גיל
באנתרופולוגיה, קבוצת גיל הא קטגוריה חברתית או קבוצה חברתית משותפת, המכילה אנשים בעלי גיל דומה, בעלי זהות משותפת, השומרים על קשרים לאורך זמן רב והעוברים יחדיו שורה של מעברי סטטוס. זאת בניגוד למעמד גילאי אותו אנשים עוברים באופן אינדיבידואלי.
יצחק קאליש (אמשינוב)
רבי יצחק קאליש (1920 - י"ט באייר תשנ"ג, 1993) היה האדמו"ר מאמשינוב בארצות הברית.
ביוגרפיה
מיד לאחר נישואיו הקים את בית מדרשו בוויליאמסבורג בגיבויו המלא של הדוד רבי שמעון שלום שאף בא להשתתף בטיש יארצייט שערך בג' בשבט לכבוד אביו רבי יוסף, אחיו של הרש"ש.
בניסן תשכ"ד עבר לבורו פארק.
ריאליזם פואטי
היסטוריה
הריאליזם הפואטי לא היה אחיד כמו זרמים קולנועיים אחרים באותה תקופה, והיווה יותר מגמת יצירה מאשר אסכולה מגובשת. הריאליזם הפואטי התאפיין בעיסוק בדמויות משולי החברה (גנגסטרים, נשים מפוקפקות, קבצנים ) שמקבלות את ההזדמנות שלהן לממש את אהבת חייהן אולם מחמיצות אותה בסופו של דבר, מוצפות באווירה פטליסטית, נוסטלגית ומרירה. סוג זה של ריאליזם נקרא "ריאליזם פואטי" נוכח הרמה הגבוהה של האסתטיקה בצילום, תוך הקפדה יוצאת דופן על דימויים וויזואליים ריאליסטיים (כלבלב, פסי רכבת שמתפצלים, אדם שנגזר על גורלו להיות עיוור) שלעיתים משכה את תשומת הלב לצדדים התיאוריים של הסרט ולא לעלילה עצמה. גם עם פרוץ מלחמת העולם השנייה המשיך הריאליזם הפואטי להיות פופולרי בארצות הברית בשנות הארבעים והחמישים.
פלאוגנטיקה
פָּלֵאוגנטיקה (באנגלית: Paleogenetics, "פלאו" מיוונית = עתיק, "גנסיס" מיוונית = מוצא) הוא תחום במדעי החיים העוסק בחקר ה-DNA והגנים של אורגניזמים קדומים, כמו בני-אדם, בעלי-חיים וצמחים שמתו לפני שנים רבות. מחקר כזה דורש לרוב מיצוי של ה-DNA מתוך דגימות עתיקות של תאים מתים - רקמות משומרות, מומיות או עצמות מאובנות. מונחים קרובים במשמעותם הם ארכאוגנטיקה ופלאוגנומיקה.
המשפט היסודי של האריתמטיקה
הוכחת המשפט
המשפט היסודי של האריתמטיקה הוכח על ידי אוקלידס. להוכחה זו שני מרכיבים: בראשון מוכיחים כי לכל מספר טבעי קיים פירוק לגורמים ראשוניים, ובשני מוכיחים כי פירוק כזה הוא יחיד.
הכללות
המשפט היסודי של האריתמטיקה, או גרסאות אחרות שלו, מתקיים בתחומי שלמות מסוימים, אך לא בכולם. תכונת הקיום - כל איבר (לא הפיך) אפשר לכתוב כמכפלה של איברים אי-פריקים - מגדירה סוג של תחומי שלמות הנקראים "אטומיים", והיא מתקיימת בכל תחום שלמות נותרי. לעומת זאת, פירוק לגורמים ראשוניים עשוי שלא להיות קיים אפילו בתחום נותרי: אם קיים פירוק לגורמים ראשוניים, אז הוא יחיד, עד כדי סדר (בין כל הפירוקים לגורמים אי-פריקים).
קישורים חיצוניים
Primfaktorzerlegung
מיתון תנועה
יישום
קיימות שתי דרכים עיקריות ליישם מיתון תנועה. הראשונה היא שיפוץ כולל של הרחוב, דבר שכרוך בהעתקת תשתיות (חשמל, מים וביוב), ובדרך כלל אורכת זמן רב לתכנון ולביצוע וכוללת עלויות גבוהות.
מגבלת מהירות
הפחתת מהירות הנסיעה נוסתה פעמים רבות על ידי הצבת מגבלת מהירות. יש תומכים רבים בטענה שמהירות נסיעה של עד 30 קמ"ש היא העדיפה באזורי מגורים שכוללים תנועה משולבת. העיר האוסטרית גראץ הגבילה את מהירות הנסיעה ל-30 קמ"ש ב-80% מהרחובות שלה. עם זאת, מגבלות מהירות שנתפסות על ידי הנהגים כנמוכות משמתאפשר בנסיעה בתנאי הדרך, דורשות פעולות נוספים כדי להבטיח את הציות שלהם, לדוגמה על ידי אכיפה, קמפיין חינוכי או ביצוע פעולות הנדסיות בכביש.
אביגדור שנאן
ביוגרפיה
בתקופת לימודיו כיהן שנאן כמזכיר האיגוד העולמי למדעי היהדות וערך את פרסומי האיגוד. ב-1979 מונה למרצה בחוג לספרות שבאוניברסיטה העברית, ובשנת 1999 מונה לפרופסור מן המניין. כיהן גם כראש החוג ללימודים כלליים, כראש החוג לספרות עברית וכדיקן הסטודנטים של האוניברסיטה העברית. כן שימש שנים אחדות כמנהל מחלקת "קריית ספר" שבבית הספרים הלאומי והאוניברסיטאי. בשבתונים לימד כפרופסור אורח באוניברסיטת ייל, בסמינר היהודי התאולוגי ובישיבה יוניברסיטי. במהלך השנים לימד גם באוניברסיטת בן-גוריון בנגב, באוניברסיטת תל אביב ובמכון שכטר ללימודי היהדות. לימד תקופות קצרות יותר במוסדות להשכלה גבוהה נוספים בארצות הברית ובאירופה.
משפט ההיטל המרכזי
הוכחה למקרה הדו־ממדי
והתמרת פורייה שלה להיות:
ג'ון פורבס נאש
הסרט
הסרט התיעודי Brilliant Madness של רשת השידור PBS, המתאר גם הוא את חייו של נאש, נחשב למדויק יותר.
אצטדיון טהלנה פולה
היסטוריה
ב-3 במרץ 2019 ערכה סלובן ברטיסלאבה את משחק הליגה הראשון באצטדיון, הפעם לעיני אצטדיון מלא. במשחק גברה סלובן בתוצאה 0–2 על ספרטק טרנבה.
עופר ברנע
ביוגרפיה
ברנע נולד בשכונת רמת עמידר, ברמת גן, להורים ילידי פולין שהגיעו ארצה בשנת 1949 אחרי מלחמת העצמאות. אמו שרה ברחה מפולין בזמן מלחמת העולם השנייה לסיביר, ואחרי המלחמה חזרה לעיר לודז'. אביו יצחק (במקור: ברנצווייג) ברח בזמן מלחמת העולם מפולין לקזחסטן, וחזר גם הוא ללודז' אחרי המלחמה. אביו איבד את כל משפחתו בשואה. אמו ואביו נפגשו לאחר המלחמה במסגרת פעילות משותפת שלהם בתנועת הנוער גורדוניה. לאחר העלייה ארצה עבד אביו במשרד הביטחון ואמו במשרד ראש הממשלה.
קרל פון הבסבורג
משפחתו
ב-31 בינואר 1993 התחתן קרל עם פרנצ'סקה תיסן-בורנמיסה דה קאסון, בתם של הברון הנס היינריך תיסן-בורנמיסה דה קאסון ופיונה פרנסס איליין קמפבל-וולטר, ממנה נולדו לו 3 ילדים:
מסלול יאס מרינה
תכנון ובנייה
המסלול בעל 21 הפניות עובר ליד המרינה ומלון W אבו דאבי, שנבנה בסמוך ומעל המסלול. סביב ליציע יש חמישה יציעים לצופים, שיכולים להכיל 60,000 צופים. בסמוך למסלול נמציאם אזור הטיפולים ואזור ביתני הקבוצות שנבנה מאחוריו, מרכז מדינה, מגדל VIP ומסלול למרוצי דראג. היציאה מאזור הטיופלים חזרה למסלול עוברת במנהרה שעוברת מתחת למסלול. החומר ממנו עשוי המסלול יובא ממחצבה בבייסטון היל ממחוז שרופשייר באנגליה. החומר מייצר אחיזה גבוהה מאד למכוניות במהלך המרוץ.
ריצ'רד דרייפוס
קריירה
בשנת 2006 הופיע בסרט "פוסידון" כאחד הניצולים. שנתיים אחר כך גילם את דמותו של דיק צ'ייני בסרטו של אוליבר סטון "W.‎". בתחילת 2009 הופיע במחזה "Complicit" בבימויו של קווין ספייסי בתיאטרון אולד ויק שבלונדון. השתתפותו במחזה הייתה נושא למחלוקת רבה, עקב העובדה שדרייפוס השתמש באוזניה על הבמה, כפי שנמסר, בשל אי היכולת שלו ללמוד שורות בזמן. בנוסף, באותה שנה הוא דיבב את דמותו בהופעת אורח בסדרת האנימציה "איש משפחה".
אקדמיה
דרייפוס פרש חלקית ממשחק, והחל להיות פעיל בפרויקט כלל ארצי לעידוד לימוד היסטוריה אמריקנית בבתי ספר יסודיים בארצות הברית. נכון להיום, הוא עמית בכיר במכללת סנט אנטוני השייכת לאוניברסיטת אוקספורד.
ג'וני (שיר)
ביקורת
מבקר המוזיקה בן שלו מעיתון הארץ פרסם סיקור על הצלחתו של השיר והאלמנטים השונים בו, ואמר כי "'ג'וני' מחדיר רוח רעננה לפסקול של הרגע, ולצברי ולעדי לוי (שהלחין והפיק) יש סיבות טובות להתגאות במעשה ידיהם, אבל צריך גם להצביע על המגבלות של השיר. סיפור ההתפכחות והלידה מחדש של ג'וני כתוב בצורה די פלקטית, וצברי אמנם המציא את עצמו מחדש מבחינה מוזיקלית, אבל הוא לא יצר יש מאין אלא התמקם בתוך תבנית מוכרת, שמזכירה מדי את דודו טסה ואת לירון עמרם. כשצברי שר את המילים 'חלום ישן' באמצע השיר, זאת נשמעת כמו קריצה מודעת לעמרם, שלהיטו 'חלום ישן' היה המקרה הקודם שבו שיר רוק ים־תיכוני חרך את המצעדים".
רצח יוסף חיים ברנר וחבריו
הפרעות והרצח
בבוקר 2 במאי 1921 החליטו הנצורים לפרוץ מהבית לכיוון תל אביב. אולם בבית קברות שייח' מוראד שנמצא מול הבית הגיעה באותו הזמן תהלוכת הלוויה של נער ערבי, בנו של השוטר מחמוד זייט, שנהרג יום לפני כן במאורעות ביפו. קהל המלווים המוסת נתקל בנסוגים מהבית והתקיף אותם. כמה מהיהודים נרצחו במקלות ובגרזנים ואילו ברנר ושץ נורו למוות. הסופר יוסף לואידור פתח באש ופצע קשה את אחד המלווים שמת מפצעיו.
בכור שטרית, איש משטרת המנדט, מונה לחוקר האירוע. שטרית הצביע על מספר אשמים, בהם שוטר ממשטרת יפו, וכן אחיו ודודו של הילד ההרוג. חמשת הנאשמים זוכו מחוסר ראיות.
הסחת דעת
גורמים להסחת דעת
הסחת הדעת יכולה להיגרם ממקורות חיצוניים או פנימים כאחד. בין הגורמים להסחת דעת יכולים להיות קשיי קשב והנמכה ביכולת הקשב, חוסר עניין במושא הקשב או החידוש והאטרקטיביות של הגורם המסיח. בקרב תלמידים בבתי-ספר, הסחת הדעת עשויה להיגרם מבחינה חברתית, כתוצאה מהצקות והקנטות, למשל.
הימנעות מהסחת דעת
אימון מוחי הוא אחד הכלים שבאמצעותם ניתן לחזק את היכולת של האדם להימנע מהסחות דעת.
לפי כתבה שפורסמה ב-Harvard Business Review בשנת 2017, אחד הגורמים העיקריים שמסייעים בעבודה בסביבה אלטרנטיבית וריכוז במשימות הוא שיטה של הצבת גבולות שתמנע מהאדם להתפתות להסחות הדעת שסביבו. לטענתה, יש לשמור על הגבול בין בית ובין עבודה כשעובדים מרחוק, וכך להישאר מרוכזים ולפעול ביעילות בשני התחומים בנפרד.
יואנס סקיליצס
יואנס (יוחנן) סקיליצס (ביוונית: Ἰωάννης Σκυλίτζης; שנות ה-40 המוקדמות של המאה ה-11 – לאחר 1101) היה היסטוריון יווני של סוף המאה ה-11.
ניוק
גרסה המבוססת על הדמות מופיעה בסדרת הלייב אקשן "ג'סיקה ג'ונס" בגילומו של השחקן ויל טראבאל. בגרסה זו, שמו הוא ויל סימפסון, שוטר במשטרת ניו יורק הפועל בשכונת הלס קיצ'ן אשר עבר ניסויים הכוללים גלולות מיוחדות המבוססות על אלו מהקומיקס. בתחילת הסדרה הוא משמש כבעל בריתן של ג'סיקה ג'ונס וטריש ווקר בלכידת קילגרייב, ובעקבות כך הוא חוזר להשתמש בגלולות ומאבד שליטה.
דייוויד הרברט דונלד
יצירותיו
בהקדמתו, קרל סנדברג, המשורר והביוגרף של לינקולן, שיבח את ספרו הראשון של דונלד כמענה לתפילות המלומדים: "מתי מישהו יכתוב ספר על חייו של ביל הרנדון. לא הגיע הזמן? עכשיו השאלה נפתרה".
אן דה באצלייה
ביוגרפיה
ב-2009 נכנסה לפוליטיקה כשהתמודדה לפרלמנט הבלגי מטעם מפלגת "Libertair, Direct, Democratisch", היא הייתה ברשימה של מפלגה זו גם בבחירות לפרלמנט האירופאי, ב-2010 הודיעה שהיא עוזבת את התחום הפוליטי.
ב-2010 השתתפה בגרסה הבלגית של מאסטר שף.
אליפות וימבלדון 1906
תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון היה עולה להתמודד מול מנצח אליפות וימבלדון 1905 על התואר. לתחרות זו נרשמו 69 טניסאים, מהם 61 מבריטניה. בגמר תחרות הגברים ארתור גור ניצח את פרנק ריסלי. במשחק האליפות הוא פגש את לורנס דוהרטי (מנצח אליפות וימבלדון 1905) והפסיד ב-4 מערכות.
סובק (קומיקס)
בזמן בריחתו, סובק נפגש עם פרש המוות עזראיוס, שהקים לתחיה את המתים של ביאליה כדי שישמשו ככוח עבודה עבורם וישרתו את צורכיהם. אחרי שיצרו תלולית העשויה מעפר וגופות, יורד והפרשים גרמו למתים לבנות להם גופות שיוכלו להכיל את מהותם. ליגת הצדק ניסתה להשמידם על ידי זריקת גוש קרח על התלולית, אך הדבר הצית את בור האש והאנרגיה הקינטית החזירה לחיים את ארבעת הפרשים. כעת בצורתו האמיתית כצבוע דמוי-אדם, יורד התקיף את סופרמן. אולם, למרות שהודבק על ידי פרש המגפה, סופרמן הצליח להתנגד ליורד ושבר את אפו. לבסוף, סופרמן העיף את יורד לתוך מסלול כדור הארץ ובחזרה, ובכך הביס אותו. ללא כל האמצעים לפעול נגדו, יורד נטש את גופו של ריס וניסה להשתלט על באטמן. אולם, יורד לא הצליח לשלוט בו, שכן כמיהתו של באטמן לנקמה גברה על הרעב של יורד. חברת יחידת המתאבדים ורוניקה קייל, שפיקחה על לידתם המחודשת של ארבעת הפרשים, בלעה קריסטל שמיועד להכיל את מהותם של הפרשים והסירה את מהותו של יורד מבאטמן. בכך, היא כלאה את ארבעת הפרשים לעת עתה.
פביולה, מלכת הבלגים
ביוגרפיה
פביולה נולדה במדריד למשפחת אצולה ספרדית. בשנת 1961 היא נישאה למלך בלגיה, בודואן, אשר מלך בבלגיה משנת 1951. טרם נישואיה הוכשרה פביולה כאחות וכן פרסמה ספר משלים לילדים, שזכה להצלחה גדולה. לזוג המלכותי לא היו ילדים. המלכה פביולה שוחחה בפתיחות רבה על שישה מקרים של הפלה טבעית אותן היא עברה בניסיונותיה להביא ילדים לעולם.
בשנת 1993 מת המלך בודואן ואת מקומו ירש אחיו המלך אלברט השני. המלכה פביולה מיעטה מאז מות בעלה להופיע באירועים ממלכתיים כדי לא לפגוע במעמדה של גיסתה, פאולה, מלכת הבלגים, המלכה לשעבר ואשתו של המלך לשעבר אלברט השני.
יוני פוליקר
ביוגרפיה
בשנת 2008 הוציא את אלבומו הראשון, "כלום". האלבום עסק ברובו ביחסים הקשים עם ההורים. התפרסמו ממנו בעיקר השירים "שונא לאהוב", שזכה להצלחה גדולה, והשיר "ואני לא". בשנת 2009 הוא עיבד מוזיקה לאלבומו הראשון של דוויקו שאלתיאל וניגן בכמה משירי האלבום.
בשנת 2010 הוציא את השיר הראשון מתוך אלבום שני מתוכנן באותו שם, "היית שם איתי". במהלך 2011 הוציא גם את השירים "אהבה של כל אחד", "ביחד לבד" ו"מה זה אומר עליי". לבסוף האלבום נגנז, והשיר "היית שם איתי" יצא באלבומו הבא.
תבנית מודולרית
תבניות מודולריות כפונקציות על מרחב הסריגים
את המבנים המתקבלים כאן כדאי להשוות לפונקציות המוגדרות על מרחב פרויקטיבי : אלו פונקציות המוגדרות על המרחב הווקטורי V, שהן פולינומים בקואורדינטות של, ומקיימים את תנאי ההומוגניות לכל סקלר שונה מאפס c. גם כאן, רק הפונקציות הקבועות עונות על כל הדרישות. רק כאשר מחליפים את הפולינומים בפונקציות רציונליות (היינו, מנות של פולינומים), ומאבדים בכך משהו מתחום ההגדרה, מתקבלת תאוריה עשירה של פונקציות הומוגניות על מרחבים פרויקטיביים. אלו הן מנות של פולינומים הומוגניים מאותה מעלה, ולכן אפשר לראות בהן "פונקציות ממעלה אפס".
גורמים אוטומורפיים והכללות אחרות
בכך שמרשים גורמים אוטומורפיים, אפשר לכלול בתאוריה גם פונקציות כמו פונקציית אטה של דדקינד (שהיא תבנית מודולרית ממשקל 1/2). כך, למשל, יהי \chi קרקטר דיריכלה מודולו N. תבנית מודולרית ממשקל k ומרמה N ובעלת עיוות \ \chi היא פונקציה הולומורפית על חצי המישור העליון, המקיימת את המשוואה הפונקציונלית לכל z ולכל, ושהיא הולומורפית בחוד.
טיטו גובי
תולדות חייו
רומא הייתה לבסיס רבות מהפקותיו של גובי בשנות ה-50 וה-60, שבשבילן יצר תפקידים רבים בעצמו. הוא נודע בקולו הייחודי ובכישרונו להצגת תפקיד בסגנון וריזמו (מציאותי). בשנות ה-60 לקח חלק בבימוי, בין השאר בהפקתו משנת 1965 לאופרה "סימון בוקאנגרה" בבית האופרה המלכותית בלונדון. גובי הופיע ב-25 סרטי קולנוע, בתפקידי שירה ודיבור גם יחד. הוא שר את תפקידו של הברון סקארפיה בהפקה של פרנקו זפירלי ל"טוסקה" של פוצ'יני בקובנט גארדן, עם מריה קאלאס בתפקיד הראשי. המערכה השנייה של ההפקה הוצגה בטלוויזיה הבריטית ושמורה כיום על קלטות וידאו ו-DVD. גובי וקאלאס שרו קודם בתפקידים אלה בהקלטה הקלאסית של EMI משנת 1953 לאופרה זו, עם ג'וזפה די סטפנו בתפקיד מריו קאוואראדוסי ובניצוחו של ויקטור דה סאבאטה. אלבום זה הוצא למכירה הן בתקליטים והן בתקליטור, ורבים רואים בו את ההקלטה המעולה ביותר של אופרה שלמה בכל הזמנים. הקלטה מחודשת של קאלאס בתקליט סטריאו בשנת 1964 הוציאה לזמן מה את ההקלטה הקודמת מן המחזור, אך כעבור זמן קצר יצאה שוב הקלטת המונו של 1953 לשוק ועודנה קיימת עד היום ונחשבת לאחת העבודות המשותפות הטובות ביותר של גובי וקאלאס.
עגל הזהב (ספר)
עלילה
אוסטפ בנדר, 'הקומבינטור הגדול' קם לחיים, לאחר ששרד איכשהו את הרצחו בספר הקודם. בתחילת הספר מספר לו שורה בלגנוב, אחד מ'בניו' של ליטננט שמידט (האפיזודה הסאטירית ההתחלתית המספרת על אמנת בניו של ליטננט שמידט הונצחה במטבע לשון 'בניו של ליטננט שמידט' שהפך לחלק מהפולקלור הרוסי) על מיליונר מחתרתי (שהרי בברית המועצות הסובייטית אין מיליונרים גלויים) בשם אלכסנדר קורייקו אשר עושה מיליונים (אבל חי על 46 רובל כל חודש) תוך ניצול מלא של השחיתות הפושה בתקופה המדוברת, תקופת הנא"פ. קורייקו חי בצ'רנומורסק כרואה חשבון במשרד ממשלתי והוא שומר לו סליק גדול של כסף בתוך מזוודה ומחכה לנפילת הממשלה הסובייטית כדי שיוכל להשתמש בו סוף סוף.
בית איפטייב
בית איפטייב (ברוסית: Дом Ипатьева) היה בית של סוחר בעיר יקטרינבורג שבו נרצחה ב-1918 משפחתו של ניקולאי השני, קיסר רוסיה. ב-1977 נהרס הבית בהוראת ברית המועצות. כיום פועלת במקום כנסייה.
היסטוריה
אותו ייעוד מיוחד היה למעשה כליאתם של ניקולאי השני, קיסר רוסיה ומשפחתו, אשר הודחו משלטונם בעקבות מהפכת פברואר. המשפחה עברה לבית איפטייב בשני שלבים: ב-22 באפריל הגיעו לבית ניקולאי, אשתו אלכסנדרה ובתם מריה, וב-23 במאי הגיעו שאר בני המשפחה: אולגה, טטיאנה, אנסטסיה ואלכסיי. חוץ ממשפחת רומנוב גרו בבית חמישה משרתים, ובהם רופא המשפחה. כמה פעמים הוצע למשרתים לעזוב את המשפחה אך הם העדיפו להישאר למרות הסכנות. משפחת רומנוב התגוררה בבית איפטייב 78 ימים.
וולברהמפטון וונדררס
מועדון כדורגל וולברהמפטון וונדררס (באנגלית: Wolverhampton Wanderers Football Club) הוא מועדון כדורגל אנגלי המייצג את העיר וולברהמפטון. קבוצת הכדורגל של המועדון, הידועה בעיקר בכינויה "וולבס" (Wolves - זאבים) משתתפת, נכון לעונת 2023/2024, בפרמייר ליג, הליגה המקצוענית הראשונה באנגליה. אצטדיונה הביתי, מוליניו (Molineux Stadium), מסוגל לאכלס 31,700 צופים. מדי הקבוצה כוללים חולצה זהובה, מכנסיים שחורים וגרביים זהובים.
היסטוריה
באמצע 2016 נרכשה הקבוצה על ידי קבוצת ההשקעות הסינית, פוסון תמורת 21 מיליון ליש"ט, והשקיעה בחודשים שלאחר מכן 17 מיליון ליש"ט ברכש שחקנים, רבים מהם מפורטוגל וברזיל שהובאו על ידי יועץ הקבוצה, סוכן השחקנים המפורסם, ז'ורז'ה מנדש. יושב הראש החדש של הקבוצה הצהיר אז כי יש לבעלים תוכנית ארוכת טווח עבור הקבוצה, כאשר העפלה והתבססות בפרמייר ליג הם רק חלקה הראשון של התוכנית. בתחילת עונת 2017 מונה הפורטוגלי נונו אספריטו סנטו כמאמן הקבוצה. ב-14 באפריל 2018 הבטיחה הקבוצה את עלייתה לפרמייר ליג, שלושה מחזורים לפני סיום העונה.